লেখকের উত্তর: শ্রীকৃষ্ণের প্রপিতামহ ছিলেন যদুবংশীয় রাজা দেবমীঢ়, যিনি শূরের পিতা ও বসুদেবের পিতামহ। (সূত্র: মহাভারত, ৭/১১৯/৬, ৭/১৪৪/৬০৩০)। দেবমীঢ়ের এক জন স্ত্রী ক্ষত্রিয়কন্যা এবং অন্য স্ত্রী ছিলেন বৈশ্যকন্যা। প্রথম স্ত্রীর গর্ভে জন্মান শূরসেন এবং অন্য স্ত্রীর সন্তান হলেন পর্জন্য। বশিষ্ঠপুত্র শক্ত্রির বিবাহ হয় বৈশ্য চিত্রমুখের কন্যা অদৃশ্যন্তীর সঙ্গে। ব্যাসপিতা পরাশর হলেন শক্ত্রি-অদৃশ্যন্তীর পুত্র। (মহাভারত, অনুশাসনপর্ব, ৫৩/১৭; পৃষ্ঠা ৬৯২, দ্য জার্নাল অব দ্য গঙ্গানাথ ঝা রিসার্চ ইনস্টিটিউট, ভলিউম ২৬, ১৯৭০)।